
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 4P/2/2025 7625200040 06. 03. 2025 JUDr. Miroslav Juričko ECLI:SK:OSSN:2025:7625200040.2
Rozsudok bez odôvodnenia Okresný súd Spišská Nová Ves, sudca JUDr. Miroslav Juričko, v právnej veci navrhovateľky: A. A., B. C., nar. XX.XX.XXXX, trvale bytom D. XX, E. F. XXX/XXX, F., proti manželovi, ktorý návrh na rozvod nepodal: A. A., nar. XX.XX.XXXX, trvale bytom D. XX, E. G. XX/X, A., za účasti maloletého dieťaťa: A. A., nar. XX.XX.XXXX, bytom u matky, zastúpeného kolíznym opatrovníkom Úradom práce, sociálnych vecí a rodiny Poprad, v konaní o rozvod manželstva a úpravu výkonu rodičovských práv a povinností na čas po rozvode, takto rozhodol: I. Súd manželstvo A. A., B. C., nar. XX.XX.XXXX a A. A., B. A., nar. XX.XX.XXXX, uzavreté dňa XX.XX.XXXX v D., zapísané v knihe manželstiev Matričného úradu Beharovce, vo zväzku X/X, ročník XXXX, na strane XXX, pod poradovým číslom XX, rozvádza. II. Súd schvaľuje rodičovskú dohodu o úprave rodičovských práv a povinnosti k mal. A. A., nar. XX.XX.XXXX v tomto znení: Zveruje sa mal. A. A., nar. XX.XX.XXXX sa na čas po rozvode do osobnej starostlivosti matky. Obidvaja rodičia budú maloletého zastupovať a spravovať jeho majetok v bežných veciach. Otec sa zaväzuje prispievať na výživu mal. A. sumou 200,- Eur mesačne, vopred k rukám matky, vždy do 15-tého dňa v mesiaci, počnúc od právoplatnosti rozsudku, opakovane do budúcna. V prípade nevyhnutných a neočakávaných výdavkov súvisiacich so starostlivosťou o maloletého syna sa obaja rodičia budú podieľať rovnakým dielom na nákladoch spojených s takými výdavkami a to každý v 1/2, a to na základe predchádzajúcej vzájomnej dohody. Styk otca s mal. A. súd neupravuje. Každý z rodičov je oprávnený zobrať maloletého syna na dovolenku do zahraničia, pokiaľ sa o týchto cestovných plánoch s druhým rodičom dohodne a budú rešpektované pravidlá pre pobyt mimo obvyklé miesto. III. Žiaden z účastníkov nemá nárok na náhradu trov konania. Poučenie: Podľa § 221 písm. a) Civilného sporového poriadku s poukazom na § 2 ods. 1 Civilného mimosporového poriadku rozsudok neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov konania a títo sa vzdali odvolania. Proti tomuto rozsudku odvolanie nie je prípustné, nakoľko sa ho všetci účastníci účinne vzdali.
Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

